Annonce

Årets store jagt på studieboliger i Aarhus er gået ind. Og den bliver barsk i år, hvor der er endnu færre ledige boliger til endnu flere nye studerende end de seneste år.

I går åbnede Studenterhus Aarhus for tilmelding til de midlertidige boliger bl.a. ved Godsbanen og på Aarhus Havn. De er snart fuldt booket. Men hvad gør man så, hvis man mangler et sted at sove, når studierne starter?

Søg bredt geografisk, lyder et råd fra Studenterhus Aarhus, som mener, at der er større chance for at få en bolig lidt væk fra byen. Og det er et råd, som en række private udlejere, som Stiften har snakket med, bekræfter.